17 November is die 321ste dag van die jaar in die Gregoriaanse kalender (322ste in skrikkeljare). Daar volg nog 44 dae in die res van die jaar. 1102 – Markgravin Mathilde van Toskane skenk haar landgoedere aan Pous Paschalis II. 1558 – Elizabeth I bestyg die Engelse troon. 1741 – Pous Benedictus XIV publiseer "Satis vobis compertum" oor die huwelik. 1815 – Die Slagtersnek-rebellie vind plaas. 1869 – Die Suezkanaal word geopen. 1969 – Die SALT I-samesprekings tussen die Sowjetunie en die Verenigde State begin in Helsinki. 1970 – Douglas Engelbart ontvang die patent vir die eerste rekenaarmuis. 1989 – Die Fluweelrevolusie in Tsjeggo-Slowakye begin. 2001 – Die Afrikaanse Wikipedia word opgerig. 2018 – Protesaksies wat die Geelbaadjie-beweging inlei, vind plaas regoor Frankryk en ongeveer 300 000 mense neem deel aan die protesbyeenkomste.